ફ્રેન્ડશિપ એક એવો સંબંધ છે, જેમાં સરખામણી, દંભ, લાલચ, ચડસા ચડસીને વિરામ આપવામાં આવે છે. કોણે આજે કેવાં કપડાં પહેર્યા એ કરતાં, કોણે આજે કેટલું પ્રોડક્ટીવ કામ કર્યું, તે વધારે ઇમ્પોર્ટન્ટ હોય છે. દેખાવ માટે મર્યાદિત સમય ફાળવો તો કોઈને વાંધો આવતો નથી કેમકે આ બધું પ્રેમસંબંધમાં હોય, મિત્રતામાં નહીં. સમજદાર વ્યક્તિઓ પોતાની મર્યાદા પોતે જ બાંધે છે, એટલે આંગળી ઉઠે તેવા સંજોગો ઊભા થતા નથી. સ્ત્રી અને પુરુષનો આ સંબંધ, સમોવડિયા સમાજ માટે એક આદર્શ ઉદાહરણ પૂરું પાડે છે જ્યાં પરણેલાં સ્ત્રી અને પુરુષનો પણ સમાવેશ થાય છે.